《立冬日宿东峰驿次李五石韵》
明代·范嵩

俄惊节序临冬月，禾黍低低傍水稠。午夜漏残灯焰小，铜盘风细篆香浮。

寒威渐觉生台馆，疏草何妨载竹篝。勒马山前回首望，蓟门烟雨正堪愁。

作者简介：明福建瓯宁人，字邦秀，号衢村。弘治十五年进士。官御史。正德初因论刘瑾谋逆，谪襄阳府推官，行法严明。官至南京工部侍郎。